﻿ Bəs deyirdin gömrükdə monopoliya yoxdur » NUH informasiya agentliyi
Günün sitatı11 noyabr 2017 18:54
"AzPolitika.info”nun əməkdaşları da, ölkədəki anormal vəziyyəti nəzərə alıb üz tutublar Dərnəgül tikinti materialları bazarına. Bazarda ilk baxışda həqiqətən də istilik sistemləri mağazalarında qıtlıq müşahidə olunurdu. Bir neçə mağazaya baş çəkib, eyni hal ilə qarşılaşdıqdan sonra, yaxınlaşdıq bazarın ən böyük mağazalarından biri olan "İmmerqaz” istilik sistemlərinin diller mağazasına. Mağazanın Elxan adlı əməkdaşı ilə söhbət etdik. Bahalaşma ilə bağlı suallar ünvanladıq. Elxan da həqiqətən bahalaşma olduğunu, bunu xarici valyutanın məzənnəsi ilə əlaqəli olmadığını bildirdi. "Həqiqətən də son günlər istilik sistemləri çox bahalaşıb. Bilirsiniz, camaat elə bilir ki, biz süni qiymət artımı edirik. Amma bu düşündüyünüz kimi deyil. Bax, bu dəqiqə bizim gömrükdə yeddi maşınımız saxlanılıb. Bizdən əlavə rüsum istəyirlər. Vermədiyimiz üçün də maşınlarımız neçə gündü gömrük əməkdaşları tərəfindən saxlanılır. Hamısı da istilik sistemləri ilə dolu maşınlardır. Bazarın yarısına malı biz paylayırıq, yəni "optovoy” qiymətə. İndi biz gömrükdən malımızı çıxarmaq üçün əlavə pul ödəməliyik, bu da təbii ki, qiymət artımı ilə nəticələnəcək. Qoyulan rüsumdan artıq pul istənilmədiyi təqdirdə, təbii ki, mal günün məzənnəsinə uyğun verilir mağazalara. Özünüz də müşahidə edərsiniz yəqin, bazarda qıtlıqdır. Səbəb də, dediyim kimi, gömrükdə alınan əlavə xərclərdir. Bir neçə gün bundan öncə 1 metrini 70 manata satdığımız panel radiatorları hazırda 78-80 manata satırıq. Əslində isə ucuzlaşmalı idi. Eyni ilə də, kombi aparatları. Hər bir aparatda, ən azı 100 manat bahalaşma var”.